CELEX: 32011D0800
Language: sl
Date: 2011-11-30 00:00:00
Title: 2011/800/EU: Izvedbeni sklep Komisije z dne 30. novembra 2011 o finančnem prispevku Unije za nujne ukrepe proti bolezni modrikastega jezika v Nemčiji leta 2007 (notificirano pod dokumentarno številko C(2011) 8723)

3.12.2011   
            
            
               SL
            
            
               Uradni list Evropske unije
            
            
               L 320/49
            
         IZVEDBENI SKLEP KOMISIJE
   z dne 30. novembra 2011
   o finančnem prispevku Unije za nujne ukrepe proti bolezni modrikastega jezika v Nemčiji leta 2007
   (notificirano pod dokumentarno številko C(2011) 8723)
   (Besedilo v nemškem jeziku je edino verodostojno)
   (2011/800/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 3 Odločbe,
   ob upoštevanju naslednjega:
   
               (1)
            
            
               V skladu s členom 75 finančne uredbe in členom 90(1) izvedbenih pravil institucija ali organ, na katerega je ta institucija prenesla pooblastila, pred odobritvijo izdatka iz proračuna Unije sprejme sklep o financiranju, ki določa bistvene elemente ukrepa, ki vključuje izdatke.
            
         
               (2)
            
            
               Odločba 2009/470/ES določa postopke, ki urejajo finančni prispevek Unije za posebne veterinarske ukrepe, vključno z nujnimi ukrepi. Unija mora finančno prispevati k upravičenim izdatkom držav članic, da se bolezen modrikastega jezika izkorenini v najkrajšem možnem času. Prva alinea člena 3(6) navedene odločbe opredeljuje odstotke finančnega prispevka, ki ga Unija lahko izplača za nadomestilo stroškov držav članic.
            
         
               (3)
            
            
               Člen 3 Uredbe Komisije (ES) št. 349/2005 z dne 28. februarja 2005 o določitvi pravil v zvezi s financiranjem Skupnosti nujnih ukrepov in ukrepov za boj proti nekaterim živalskim boleznim iz Odločbe Sveta 90/424/EGS (2) določa pravila o izdatkih, ki so upravičeni do finančne pomoči Unije.
            
         
               (4)
            
            
               Z Odločbo Komisije 2008/444/EC z dne 5. junija 2008 o finančnem prispevku Skupnosti za nujne ukrepe za boj proti bolezni modrikastega jezika v Nemčiji leta 2007 (3) je bil določen finančni prispevek Unije za nujne ukrepe, sprejete v boju proti bolezni modrikastega jezika v Nemčiji leta 2007.
            
         
               (5)
            
            
               Nemčija je 6. junija 2008 predložila uradni zahtevek za povračilo iz členov 7(1) in 7(2) Uredbe (ES) št. 349/2005.
            
         
               (6)
            
            
               Plačilo finančnega prispevka Unije se v skladu s členom 7 Uredbe (ES) št. 349/2005 izvede pod pogojem, da so se načrtovani ukrepi dejansko že izvedli in so pristojni organi sporočili vse potrebne informacije v predpisanih rokih.
            
         
               (7)
            
            
               Z Odločbo 2008/444/ES je bilo določeno, da se prvi obrok v znesku 950 000 EUR izplača kot del finančnega prispevka Unije.
            
         
               (8)
            
            
               Finančna revizija, ki so jo izvedle službe Komisije v skladu s členom 10 Uredbe (ES) št. 349/2005, je pokazala le manjše finančne težave.
            
         
               (9)
            
            
               Nemčija je tako do zdaj izpolnila tehnične in upravne obveznosti iz člena 3(4) Odločbe 2009/470/ES in člena 7 Uredbe (ES) št. 349/2005.
            
         
               (10)
            
            
               Ob upoštevanju navedenega je treba zdaj določiti drugi obrok finančnega prispevka Unije za upravičene izdatke, nastale zaradi izkoreninjenja bolezni modrikastega jezika v Nemčiji leta 2007.
            
         
               (11)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Drugi obrok v znesku 1 950 000 EUR se izplača Nemčiji kot del finančnega prispevka Unije.
   Člen 2
   Ta sklep je sklep o financiranju v smislu člena 75 finančne uredbe in je naslovljen na Zvezno republiko Nemčijo.
   
      V Bruslju, 30. novembra 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 155, 18.6.2009, str. 30.
   
      (2)  UL L 55, 1.3.2005, str. 12.
   
      (3)  UL L 156, 14.6.2008, str. 18.